### KISKŐRÖS VÁROS POLGÁRMESTERE

### ELŐTERJESZTÉS

(a Képviselő-testület 2019. március 8-i rendkívüli ülésére)

**TÁRGY**: **A TERMÁLFÜRDŐ ÉS TANUSZODA felújítása, FEJLESZTÉSE**

A Kiskunsági Víziközmű-Szolgáltató Kft. ügyvezetője, mint a Kiskőrösi Fürdő üzemeltetője jelezte, hogy a termálfürdő és a tanuszoda felújítását, fejlesztését javasolja a hosszú távú zavartalan működéshez, az odalátogatók megfelelő komfortérzetének biztosítása érdekében.

Tájékoztatása szerint az alábbi fejlesztéseket tartja indokoltnak:

* Egy modernebb Nibe 1345 típusú hőszivattyú (a régi hőszivattyús rendszer marad tartaléknak), melynek. becsült költsége 7.323.400,-Ft.
* A női és a férfi öltözőbe 2-2 db párátlanító berendezés telepítése. A téli időszakban a magas páratartalom miatt a falak penészednek, az öltözőszekrények rozsdásodnak. A berendezések becsült költsége 1.924.000,-Ft.
* A tanuszoda vízforgató szivattyúi 2009. évtől működnek, melyek felújítására több esetben sor került, további felújításuk nem eredményezne üzemképes állapotot. Egy szivattyú ára 408.000,-Ft, a 6 db szivattyú összköltsége 2.448.000,-Ft.

A szükségszerű beruházások összköltsége 11.695.400,-Ft+Áfa, mely összeg az Önkormányzat 2019. évi költségvetésében beépítésre került.

Kiskőrös Város Önkormányzata, mint koncesszióba adó és a Kiskunsági Víziközmű-Szolgáltató Kft., mint koncesszióba vevő között a Kiskőrös Fürdő üzemeletetése tárgyában létrejött szolgáltatási koncessziós szerződésre figyelemmel a beruházások megvalósításáról a Képviselő-testület dönt. A beruházási munkák mielőbbi megvalósítása, kivitelezése érdekében koncesszióba adó koncesszióba vevővel külön megállapodást köt.

Fentiek alapján javasom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. március 6.**

 **Domonyi László sk.**

 **polgármester**

**HATÁROZAT - TERVEZET**

A Képviselő-testület:

1. egyetért azzal, hogy Kiskőrös Város Önkormányzata és a Kiskunsági Víziközmű-Szolgáltató Kft. a 2015. július 1. napján kelt szolgáltatási koncessziós szerződés VII. 10. és VII. 24. pontjaira figyelemmel megállapodást kössön a tanuszoda vízhőmérsékletét előállító, szabályozó új hőszivattyú beszerzésére, a női és a férfi öltözőben párátlanító berendezések kiépítésére, valamint a tanuszoda vízforgató szivattyúinak cseréjére, összesen 11.695.400,-Ft+Áfa összegben,
2. felhatalmazza a polgármestert, hogy a termál fürdő és a tanuszoda felújítási, fejlesztési munkáinak megvalósítására vonatkozó megállapodást megkösse, a kapcsolódó jognyilatkozatokat megtegye.

**Felelős:** polgármester

**Határidő:** értelemszerűen